27 ຄົນ ເສຍ​ຊີ​ວິດ ໃນ​ການ​ປະ​ທ້ວງ ຢູ່ ​ຊູ​ແດນ (ສະໄລດ໌)
ຕໍາຫຼວດ​ໄດ້​ຍິງ​ລະ​ເບີດນໍ້າຕາ ​​ເຂົ້າໃສ່​ພວກ​ປະ​ທ້ວງ ​ທີ່​ແກ່ວ​ງກ້ອນ​ຫີນ ທີ່​ພາກັນ​ອັດຖະໜົນ​ຫົນທາງ ​ແລະ​ຈູດ​ເຜົາ​ຕຶກ​ອາຄານ​ນັ້ນ.
ເຈົ້າໜ້າທີ່ການແພດໃນຊູແດນ ກ່າວວ່າ ມີຢ່າງນ້ອຍ 27 ຄົນ ໄດ້ເສຍຊີວິດໃນການປະທ້ວງທີ່ເກີດຂຶ້ນ ຫຼັງຈາກລັດຖະບານ Khartoum ຕັດສິນໃຈ ໂຈະການໃຫ້ເງິນຊ່ອຍເຫຼືອເກື້ອກູນ ໃນການຊື້ນໍ້າມັນ ພວກປະທ້ວງໄດ້ຖືກສັງຫານໃນອາທິດນີ້ ໃນລະຫວ່າງ ການປະທະກັນ ກັບກໍາລັງຮັກສາຄວາມປອດໄພ ຕໍາຫຼວດ ໄດ້ຍິງລະເບີດນໍ້າຕາ ເຂົ້າໃສ່ພວກປະທ້ວງ ທີ່ແກ່ວງກ້ອນຫີນ ທີ່ພາກັນອັດ ຖະໜົນຫົນທາງ ແລະຈູດເຜົາຕຶກອາຄານນັ້ນ ພວກປະທ້ວງບາງຄົນຮຽກຮ້ອງໃຫ້ໂຄ່ນລົ້ມປະທານາທິບໍດີ Omar al-Bashir ທີ່ໄດ້ປົກຄອງ ປະເທດມາ ນັບຕັ້ງແຕ່ເຂົ້າຢຶດອໍານາດ ໃນປີ 1989 ການປະທ້ວງ ໄດ້ເລີ່ມຂຶ້ນໃນວັນຈັນຜ່ານມາ ຫຼັງຈາກລັດຖະບານໄດ້ປະກາດວ່າ ຈະໂຈະການ ໃຫ້ເງິນຊ່ອຍເຫຼືອເກື້ອກູນ ໃນຄວາມພະຍາຍາມເພື່ອຊ່ອຍເຫຼືອເສດຖະກິດຂອງປະເທດ ໃນວັນອາທິດແລ້ວນີ້ ທ່ານ Bashir ກ່າວວ່າ ການໃຫ້ເງິນເກື້ອກູນດັ່ງກ່າວ ແມ່ນເຖິງລະດັບ ທີ່ເປັນ ອັນຕະລາຍຕໍ່ເສດຖະກິດຂອງ Sudan ແລ້ວ ການໂຈະການໃຫ້ເງິນຊ່ອຍ ເຫຼືອເງິນດັ່ງກ່າວ ເຮັດໃຫ້ລາຄານໍ້າມັນສູງຂຶ້ນຢ່າງຫຼວງຫຼາຍ ການເຄື່ອນໄຫວທີ່ວ່ານີ້ ໄດ້ພາໃຫ້ປະຊາຊົນມີຄວາມໂກດແຄ້ນ ແລະລົງສູ່ຖະໜົນຫົນທາງ ທຳການປະທ້ວງ ວິກິດການນໍ້າມັນໃນຊູ ແດນ ເລີ້ມຂຶ້ນຫຼັງຈາກຊູແດນໃຕ້ ແຍກຕົວອອກເປັນເອກກະລາດ ໃນປີ 2011 ຊຶ່ງປະເທດໃໝ່ນີ້ໄດ້ເອົາການຜະລິດນໍ້າມັນດິບ 75 ເປີເຊັນຂອງ Sudan ໄປພ້ອມ ສະຫະລັດໄດ້ຮຽກຮ້ອງໃຫ້ທຸກຄົນຢູ່ໃນຄວາມສະງົບ ໃນວັນພຸດວານນີ້ ສະຖານທູດສະຫະລັດ ໃນກຸງ Khartoum ຮຽກຮ້ອງໃຫ້ທຸກຝ່າຍ ຫລີກລ່ຽງຈາກການໃຊ້ຄວາມຮຸນແຮງຕື່ມ ແລະເຄົາ ລົບນັບຖືສິດເສລີພາບຂອງພົນລະເມືອງ